**ПОДАЦИ О ПРЕДМЕТУ ЈАВНЕ НАБАВКЕ**

Предмет јавне набавке број 1/22 је набавка добара –Намирнице - Јаја кокошија.

ЦПВ: 15000000 -Храна, пиће, дуван и сродни производи, 03142500 – Јаја

Набавка се спроводи у циљу закључења уговора.

**Врста и опис добара** која су предмет набавке дати су у Обрасцу структуре понуђене цене која је саставни део конкурсне документације.

**КВАЛИТЕТ**

Квалитет купљених добара мора да одговара стандардима за ту врсту добара и захтевима Наручиоца. Квалитативни и квантитативни преглед ће се извршити у моменту пријема добара. Добра морају бити испоручена у складу са Правилником о квалитету јаја („Сл. гласник РС” бр. 7/19, 78/19).

**РОК ВАЖЕЊА ПОНУДЕ**

Рок важења понуде је минимум 60 дана од дана отварања понуда.

**УСЛОВИ ПЛАЋАЊА**

Рок плаћања је **од 15 до 45 дана** од дана пријемa рачуна за испоручена добра.

Плаћање се врши уплатом на рачун Испоручиоца.

Понуђачу није дозвољено да захтева аванс.

**МЕСТО ПРИМОПРЕДАЈЕ И ПЕРИОД ИСПОРУКЕ**

Испоручилац ће испоруку вршити сукцесивно, по потреби наручиоца, у року не дужем од 48 часова од пријема наруџбенице. Испорука се врши на адресу наручиоца, Специјална болница за рехабилитацију “Рибарска Бања”, Рибарска Бања бб, франко магацин наручиоца, истоварен, уз поштовање времена испоруке.

**Период испоруке: 12 месеци од дана закључења уговора**

**ВАЛУТА И ЦЕНА**

Цена мора бити изражена у динарима без ПДВ-а и са ПДВ-ом.

Цена обухвата све трошкове (превоз добара, утовар, истовар, трошкове амбалаже и паковања, обраде и друге трошкове) које Испоручилац има у реализацији овог уговора.

**Цена уговорених добара може се мењати када на тржишту дође до промене цена, односно повећања или смањења цена и то за више од 10% од цена које су важиле на тржишту на дан отварања понуда.**

Уговорна страна која тражи промену цене дужна је да захтев за промену цене достави другој страни у писаном облику са писаним доказима да је на тржишту дошло до промене.

У случају понуђене неуобичајено ниске понуде, наручилац ће поступити у складу са одредбама члана 143. Закона о јавним набавкама.